24 
véve a már fentebb említett örvendetes körülményt, valamint 
a magyarhoni földtani társulat és a m. kir. földtani intézet 
között ezentúl is fentartandó szorosabb viszonyt — a tár¬ 
sulati tagok részére a m. k. földtani intézet kiadványait 
egész 400 példányig engedélyezte, a szükséges példányszám¬ 
nak évenkénti előleges bejelentése mellett. 
E kedvezményt már is igénybe vette társulatunk, a 
m. kir. föltani intézet évkönyvei V. kötetének kiadásánál a 
tagok jelenlegi számának megfelelőleg 380 példányt kérel¬ 
mezett. 
Múlt évi január hó 26-án tartott közgyűlésen 4. pont 
alatt hozott határozatra vonatkozván, szerencsém van jelen¬ 
teni, miszerint a társulati könyvtár már véglegesen el van 
helyezve a m. k. földtani intézet könyvtárhelyiségeibe, ille¬ 
tőleg az említett intézet könyvtárával végleg egyesittetett s 
róla a jegyzék ezen intézet könyvtárjegyzékének folytatása 
gyanánt készülőben van. E könyvtár különösen a társula¬ 
tunkkal csereviszonyban levő helybeli, vidéki és külföldi tu¬ 
dományos társulatok és intézetek beérkezett munkálatai által 
részben igen becses szakmunkákkal nem csekély mértékben 
szaporodott. 
A társulati szakgyiilések a megállapított sorrendben 
kivétel nélkül Budapesten a m. tud. akadémia palotájában 
tartattak, s az ezeken felolvasott értekezések a 12 szám¬ 
ban megjelent társulati közlönyben közzé tétettek. E gyűlé¬ 
seken kívül a társulat beléletének rendezése s a társulati 
ügyek vezetése czéljából a társulati választmány még külön 
üléseket is tart. 
Vidéki vándorgyűléseket társulatunk a lefolyt évben 
nem rendezett, és pedig különösen a múlt évi közgyűlés ha¬ 
tározata szerint azon okból, mivel a lefolyt évben hazánk 
fővárosában tartatott a nemzetközi statistikai s nyomban reá 
az anthropologiai congressus, ezeken pedig társulatunk szá- 
